**Учител по математика**

Катедра „Математика“ организира и провежда едногодишно обучение за получаване на допълнителна професионална квалификация „Учител по математика“.

Обучението е задочно и се организира:

* В група (при записани повече от 10 курсисти). Очните занятия се провеждат, съобразно графика на студентите в задочна форма на обучение.
* Индивидуално (при невъзможност за сформиране на група). Индивидуалната форма на обучение се провежда чрез консултации, съгласувано с лекторите в курса.

***Условия за прием:***

Следдипломната професионална квалификация е предназначена за хора със завършено висше образование в професионалните направления: 4.5 „Математика“ (всички специалности с присъдена професионална квалификация „Математик“ и др.),  4.6 „Информатика и компютърни науки“ (всички специалности с присъдена професионална квалификация „Информатик“ и др.), 4.1 „Физически науки“ (всички специалности с присъдена професионална квалификация „Физик“ и др.), 1.2 „Педагогика“ (всички специалности с присъдена професионална квалификация „Педагог“, „Учител“), област на висше образование 5. „Технически науки“ (всички специалности с присъдена професионална квалификация „Инженер“ и др.) и в професионално направление 3.8. „Икономика“, желаещи да получат учителска правоспособност по математика.

Обучението завършва с полагане на държавен практико-приложен изпит. При успешно полагане на изпитите, обучаемите получават свидетелство за професионална квалификация „Учител по математика“.

***Необходими документи:***

* Заявление за участие в обучението;
* Ксерокопие от дипломата за завършено висше образование.

***Подаване на документи:***

* Документи по електронен път се подават на имейл адрес: mathematics@swu.bg;
* Документи на хартиен носител се подават в Учебен корпус №1, кабинет 553, при г-жа Емилия Гъркова – технически секретар на катедра „Математика“. За допълнителна информация: тел. +359 73 588 557.

***Документи за включване в курса се приемат на два етапа:***

**Първи етап:**

* До 20.08.2021 г.
* Записване на приетите курсисти от 01.09.2021 г. до 10.09.2021 г.
* Обучението започва от 07.09.2021 г.

**Втори етап:**

* До 23.12.2021 г.
* Записване на приетите курсисти от 17.01.2022 г. до 28.01.2022 г.
* Обучението започва от 24.01.2022 г.

Приетите курсисти ще бъдат уведомени за резултатите от класирането по електронната поща.

Провеждането на курса за получаване на допълнителна професионална квалификация „Учител по математика“ в ЮЗУ „Неофит Рилски“ е напълно съобразено с Наредба № 15 от 22.07.2019 г. за статута и професионалното развитие на учителите, директорите и другите педагогически специалисти и Наредба за държавните изисквания за придобиване на професионална квалификация „Учител“.

***Ръководител на курса:*** гл. ас. д-р Бояна Гъркова, big@swu.bg